EkBass/fiwiki-20250220-pages-articles huggingface dataset:
Automaatiotekniikan kilta

Automaatiotekniikan kilta ry (lyhyesti Autek) on Tampereen yliopiston automaatiotekniikan opiskelijoiden kilta. Killan tarkoituksena on edistää Tampereen yliopiston automaatiotekniikan opiskelijoiden ja siitä kiinnostuneiden yhteistoimintaa, kehittää harrastusmahdollisuuksia sekä ajaa jäsentensä etuja opintoihin liittyvissä asioissa. Autek on Tampereen Teekkarit ry:n perustajajäsen ja Tampereen ylioppilaskunnan TREYn piirissä toimiva järjestö. == Historia == Automaatiotekniikan ammattiainekerhon ovat perustaneet 15.11.1988 silloisen TTKK:n automaatiotekniikan opiskelijat. Ennen automaatiotekniikan opiskelijat kuuluivat Koneenrakentajakiltaan. Ammattiainekerho jatkoi toimintaa myöhemmin aineyhdistyksenä ja sen jälkeen kiltana Tampereen teknillisen yliopiston ylioppilaskunnan TTYY alayhdistyksenä. Yhdistys rekisteröitiin vuonna 2017 nimellä "Automaatiotekniikan kilta ry". ==Haalarit ja tunnukset== Autekin haalarit ovat keltaiset. Haalarit jaetaan kaikille ensimmäisen vuosikurssin opiskelijoille eli fukseille. Autekin kiltanauha on väritykseltään keltainen ja musta. ==Jäsenpalvelut== Kilta tarjoaa jäsenilleen monia erilaisia palveluita. Näitä ovat muun muassa kiltahuone, monenkirjavat tapahtumat, oman alan yrityksiin tutustumista ja alan opintoihin liittyvien asioiden edunvalvontaa. ===Tapahtumat=== Kilta järjestää jäsenistölleen monenlaisia tapahtumia ympäri vuoden. Heti syksyllä uusille aloittaville opiskelijoille järjestetään tapahtumia läpi orientaatioviikon. Teekkarikulttuurin tapaan kilta järjestetään vuoden aikana monia akateemisia pöytäjuhlia eli sitsejä. Vuosittain järjestetään myös killan vuosijuhlat. Killan tapahtumiin lukeutuvat myös monet yritystapahtumat, kuten urasaunat, excursiot ja automaatiorekrymessut. Liikuntatapahtumia ovat HimoSki eli laskettelureissu Himokselle, Autekcup -sählyturnaus, viikoittaiset liikuntavuorot ja lajikokeilut. Wappuna Autek järjestää kuuluisat Junttarit eli junttisitsit. Autek järjestää paljon yhteisiä tapahtumia myös muiden kiltojen ja ainejärjestöjen kanssa. === Kiltahuone === Autekin kiltahuone on jäsenistön yhteinen olohuone kampuksella. Kiltahuone sijaitsee Tampereen yliopiston Hervannan kampuksen Päärakennuksessa. Kiltahuone tarjoaa jäsenistölle esimerkiksi verkostoitumismahdollisuuksia ja virvokkeita. == Katso myös == * Teekkarikulttuuri * Kilta (ainejärjestö) * Luettelo Suomen teekkarikilloista * Tampereen yliopisto * Tampereen ylioppilaskunta * Tampereen Teekkarit == Lähteet == == Aiheesta muualla == * Autekin kotisivut * Vanhat hallitukset * Autekin Instagram-tili * Autekin galleria * Autekin Facebook Luokka:Teekkarikulttuuri Luokka:Suomalaiset ainejärjestöt ja killat Luokka:Tampereen teknillinen yliopisto Luokka:Tampereen yliopisto
Mediacorp

Mediacorp Pte Ltd. on Singaporen kansallinen yleisradioyhtiö. Sen omistaa Singaporen valtion omistama sijoitusyhtiö. Mediacorpilla on kuusi televisiokanavaa, 11 radiokanavaa ja digitaalinen videoalusta MeWatch. Yhtiöllä on myös lapsille suunnattu Okto-brändi, joka toimii Channel 5:ssa, MeWatchissa ja YouTubessa. == Lähteet == == Aiheesta muualla == * Viralliset verkkosivut *
Czyże

Czyże on maalaiskunta Hajnówkan piirikunnassa Puolassa. Sen arvioitu väkiluku oli vuoden 2019 lopussa 1 960. Hajnówkan piirikunnan asukkaista 4,4 prosenttia asuu Czyżen kunnassa ja sen pinta-alasta 8,3 prosenttia kuuluu Czyżen kuntaan. Kylät Czyżen kunnassa ovat Czyże, Hukowicze, Kamień, Klejniki, Kojły, Kuraszewo, Lady, Leniewo, Łuszcze, Morze, Osówka, Podrzeczany, Podwieżanka, Rakowicze, Sapowo, Szostakowo, Wólka sekä Zbucz. Vuoden 2019 lopussa 50,7 prosenttia Czyżen asukkaista oli naispuolisia ja 49,3 prosenttia miespuolisia. Alle 18-vuotiaat muodostivat 12,2 prosenttia kylän väestöstä, työikäiset 50,3 prosenttia ja eläkeikäiset 37,5 prosenttia väestön keski-iän ollessa 50,5 vuotta. Vuonna 2019 Czyżen kunnassa syntyi kymmenen lasta. Kunnan väestöstä 76,5 prosenttia on valkovenäläisiä, ja valkovenäjän kielellä onkin kunnassa virallisen avustavan kielen asema.Urzędowy rejestr gmin, w których używany jest język pomocniczy (PDF) == Lähteet == == Aiheesta muualla == * Czyże (gmina wiejska) Białystokin tilastokeskus Luokka:Podlasian voivodikunnan kunnat
Kehun kieli

Kehu, tai keuw, on Indonesiassa, Papuan provinssissa puhuttava kuoleva isolaattikieli. Vuonna 2002 kehulla laskettiin olevan vain 25 puhujaa. Kielellä ei ole kirjoitettua standardia. == Fonologia == === Konsonantit === Labiaali Dentaali Alveolaari Palataali Velaari Klusiili b d g Frikatiivi s Likvida l Puolivokaali j w Lähde: === Vokaalit === Etinen Keskinen Takainen Suppea i u Puoliavoin e o Avoin a Kehussa on myös kaksi toonia: nouseva ja laskeva. Lähde: == Lähteet == Luokka:Isolaattikielet Luokka:Indonesian kielet Luokka:Uhanalaiset kielet
Yelmekin kieli

Yelmek on Indonesiassa, Länsi-Papualla, puhuttava kuoleva kieli. Kielen lähin, ja ainoa tunnettu, sukukieli on maklew. Kielellä on arviolta 800 puhujaa. Kielellä ei ole kirjoitettua standardia. == Fonologia == === Konsonantit === Bilabiaali Alveolaari Palataali Velaari Nasaali m n ŋ Klusiili norm. p t k prenasaalinen mb nd Lateraali l Puolivokaali w j Lähde: === Vokaalit === Etinen Keskinen Takainen Suppea i ~~i~~ u Puolisuppea e ə o Puoliavoin ɛ Avoin a Lähde: == Sanasto == Yelmek Suomi wai käsi num koira opo silmä wodo jalka ŋadöl nimi alemu aurinko wi yö uko maa Lähde: == Lähteet == Luokka:Uuden- Guinean kielet
Jenny Fellman

Jenny Fellman (s. 2. helmikuuta 1997 Ahvenanmaa) on suomalainen ampumahiihtäjä. Hän osallistui ensimmäisen kerran maailmancupin kilpailuun kaudella 2018–2019 ja sijoittui tuolloin Pokljukassa sijalle 101. == Aiheesta muualla == * Luokka:Suomalaiset ampumahiihtäjät Luokka:Vuonna 1997 syntyneet Luokka:Elävät henkilöt
Churchillin piirikunta

Churchillin piirikunta () on Yhdysvaltojen Nevadan osavaltiossa sijaitseva piirikunta. Sen väkiluku oli 24 909 vuonna 2019. Piirikunnan hallintokeskus on Fallonin kaupunki. Piirikunta perustettiin vuonna 1861. == Lähteet == == Aiheesta muualla == Luokka:Nevadan piirikunnat
Jussi Jouppi

Jussi Jouppi (9. kesäkuuta 1925 Seinäjoki – 19. marraskuuta 2018 Seinäjoki) oli suomalainen kaupunkineuvos, varatuomari ja poliitikko. Työuransa Jouppi teki pankkien johtotehtävissä ja asianajajana. Jouppi sai kaupunkineuvoksen arvonimen ansioistaan vuonna 1986. == Tausta ja koulutus == Jouppi toimi talvisodan aikaan 14-vuotiaana Seinäjoen Sotilaspiirin lähettiläänä. Suojeluskuntapoikana Jouppi harjoitteli ilmatorjuntajoukkueen toimintaa ja osallistui vuonna 1941 ilmatorjuntajaoksen sotatoimiin Seinäjoella. Kesällä 1941 Jouppi palveli jatkosodassa kenttätykistössä Kannaksella. Sodan jälkeen Jouppi kirjoitti heinäkuussa 1945 ylioppilaaksi Seinäjoen tyttölyseossa, jossa järjestettiin sotilasylioppilaskirjoitukset rintamalla olleille. Kirjoitusten jälkeen Jouppi aloitti opinnot kadettikoulussa. Toisen kadettikurssivuoden aikana Jouppi siirtyi opiskelemaan Helsingin yliopiston oikeustieteelliseen tiedekuntaan. Ylemmän oikeustutkinnon Jouppi suoritti 1953 ja hänelle myönnettiin varatuomarin arvo vuonna 1958. Sotilasarvoltaan Jouppi oli reservin kapteeni. == Ura == Jouppi aloitti pankkiuransa vuonna 1952 PYP Seinäjoen konttorissa. Valmistumisensa jälkeen Jouppi piti asianajotoimistoa Seinäjoella vuodet 1961–1964. Asianajajan ura vaihtui pankin johtotehtäviin, ensin PYP:ssä, sitten Seinäjoen Sp:ssä ja myöhemmin Seinäjoen AlueSP.ssä. Jouppi jäi eläkkeelle Etelä-Pohjanmaan Säästöpankin puheenjohtajan tehtävästä vuonna 1989. == Politiikka == Jouppi toimi Seinäjoen kaupunginvaltuuston puheenjohtajana yhteensä 16 vuotta, vuosina 1969–1976 ja uudelleen 1981–1988. Politiikassa Jouppi edusti Kansallista Kokoomusta. Jouppi toimi kaupunginvaltuuston ohella laajemmin maakunnallisissa luottamustoimissa ja eri yhteisöjen hallintoelimissä. Vuosina 1975-1989 Jouppi toimi Etelä-Pohjanmaan maakuntaliiton puheenjohtajana. Yhteensä Jouppi vaikutti kunnallispolitiikassa noin 20 vuotta. Joupin aikana Seinäjoki kehittyi edelleen vahvemmaksi maakuntakeskukseksi. == Lähteet == Luokka:Suomalaiset asianajajat Luokka:Suomalaiset pankinjohtajat Luokka:Kansallisen Kokoomuksen poliitikot Luokka:Seinäjoen kaupunginvaltuutetut Luokka:Vuonna 1925 syntyneet Luokka:Vuonna 2018 kuolleet
Tampereen rakentajakilta

Tampereen Rakentajakilta ry (lyhyesti TARAKI) on Tampereen yliopiston rakennustekniikan opiskelijoiden kilta. TARAKI on Tampereen Teekkarit ry:n perustajajäsen ja Tampereen ylioppilaskunnan piirissä toimiva järjestö. == Jäsenpalvelut == === Tapahtumat === Jäsenistölleen TARAKI järjestää muun muassa sitsejä, excursioita, saunailtoja ja rastikierroksia. TARAKIn vuosijuhlat ovat tavallisesti lokakuussa. TARAKI osallistuu vuosittain Sulkavan Suursouduille sekä Suomen Rakentajateekkaripäiville. Muita vuosittain toistuvia, perinteisiä tapahtumia ovat esimerkiksi Moskan MM-kilpailut sekä Ympäristö­teekkari­killan kanssa järjestettävä Kellarihumppa. === Kiltahuone === TARAKIlla on jäsenistöä palveleva oleskelutila eli kiltahuone Tampereen yliopiston Hervannan kampuksen Rakennustalossa. Kiltahuone tarjoaa jäsenistölle esimerkiksi ajanviettomahdollisuuksia. ===Rakennusalan yritystapahtuma=== TARAKI järjestää vuosittain Rakennusalan yritystapahtuman (lyhyesti RAYT). RAYT on opiskelijarekrytointitapahtuma, joka kokoaa yhteen rakennusalan yritykset ja opiskelijat. ===Saunalautta=== TARAKI omistaa saunalautan, jonka kotisatama on Pyhäjärvellä. TARAKIn uusin saunalautta on valmistunut vuonna 2020. TARAKI osallistuu vuosittain Sulkavan Suursouduille soutaen sekä saunalautalla. == Historia == TARAKI on perustettu vuonna 27.10.1967. TARAKI on Tampereen yliopiston killoista vanhin. ==Tunnukset== ===Haalarit=== TARAKIn haalarit ovat tummansiniset. == Katso myös == * Teekkarikulttuuri * Kilta (ainejärjestö) * Luettelo Suomen teekkarikilloista * Tampereen yliopisto (uusi) == Aiheesta muualla == * TARAKIn kotisivut * TARAKIn Instagram-tili * TARAKIn Facebook-sivu * TARAKIn kuvagalleria * TARAKIn kiltalehti == Lähteet == Luokka:Teekkarikulttuuri Luokka:Suomalaiset ainejärjestöt ja killat Luokka:Tampereen teknillinen yliopisto Luokka:Tampereen yliopisto
Nimboranilaiset kielet

Nimboranilaiset kielet on kieliperhe, joka sijoittuu Uuden-Guinean pohjoisosiin, Indonesiaan. Se lasketaan toisinaan kuuluvan papuakieliin. Kieliperheeseen kuuluu yhteensä viisi kieltä: * Nimboran * Mekwei * Gresi * Kemtuik * Mlap == Lähteet == *
Marcus Lewis (koripalloilija, 1992)

Anthony Marcus Lewis (s. 16. helmikuuta 1992 Streamwood, Illinois) on yhdysvaltalainen koripalloilija, pelipaikaltaan pääasiassa heittävä takamies. Hän on pelannut ammattilaisurallaan Kanadassa ja Suomen sekä Kreikan pääsarjoissa. Näyttävistä donkeistaan tunnettu Lewis oli Tampereen Pyrinnössä Korisliigan runkosarjan korikuningas kaudella 2020–2021, jolloin hän myös saavutti Suomen cupissa hopeaa ja valittiin Korisliigan kuukauden pelaajaksi marraskuussa 2020. == Urheilu-ura == Lewis pelasi yliopistokoripalloa Eastern Kentuckyn joukkueessa vuosina 2012–2014College Basketball at Sports- Reference.com, mitä ennen hän edusti Parkland Collegea. Vuonna 2014 Lewis voitti yliopistosarjan donkkikuninkuuden. Yliopistouransa jälkeen Lewis siirtyi pelaamaan Kanadaan viiden kauden ajaksi. Vuosina 2018–2020 Lewis edusti Moncton Magiciä, joka jälkimmäisen kauden keskeytyessä koronaviruspandemian vuoksi oli sarjan kärkipaikalla. Elokuussa 2020 Lewis siirtyi Eurooppaan tehtyään yksivuotisen sopimuksen Suomen pääsarjassa pelanneen Tampereen Pyrinnön kanssa.https://www.basket.fi/basket/uutiset/marcus-lewis-pyrinnon-toinen- amerikkalaisvahvistus/ Lewis palkittiin Korisliigan kuukauden pelaajana marraskuussa 2020: hän teki kuukauden aikana muun muassa peräkkäisissä otteluissa 38 ja 41 pistettä ja ylsi kolmessa ottelussa teholukemaltaan vähintään 39:ään.https://www.basket.fi/basket/uutiset/korisliigan- ensimmaiseksi-kuukauden-valopilkuksi-on-nimetty-pyrinnon-marcus-lewis/ Pyrintö sijoittui runkosarjassa toiseksi ja hävisi pronssiottelun. Lewis oli Korisliigan runkosarjan korikuningas tehtyään 23,3 pistettä ottelua kohden. Pallonriistoja hän otti runkosarjassa toiseksi eniten, 2,5 kappaletta, ottelua kohti. Suomen cupissa Pyrintö eteni loppuotteluun jossa taipui jatkoajan jälkeen Seagullsille Lewisin oltua sivussa loppuottelusta.Marcus Lewis – Suomen Koripalloliitto Heinäkuussa 2021 Lewis siirtyi Kreikan pääsarjaa ja Mestarien liigaa pelanneeseen Lavrioon.https://sportando.basketball/en/lavrio- signs-marcus-lewis/ Hänestä oltiin kiinnostuneita myös Saksassa.https://www.eurobasket.com/Greece/news/694762/Former-players:-Lavrio- inks-Marcus-Lewis,-ex-Giessen == Pelityyli ja ominaisuudet == Lewis on urheilullinen pelaaja, jonka vahvuuksia hyökkäyspäässä ovat ajot ja leikkaukset korille. Hänen syöttö- ja pallonriistotaitonsa ovat myös keskimääräistä paremmat. Lewis tunnetaan näyttävistä donkeistaan: hän muun muassa voitti yliopistosarjansa donkkikuninkuuden. == Lähteet == * Marcus Lewis Suomen Koripalloliitto * Marcus Lewis College Stats College Basketball at Sports-Reference.com === Viitteet === == Aiheesta muualla == * Marcus Lewis Basketball Player Profile eurobasket.com * Profiili RealGM Luokka:Yhdysvaltalaiset koripalloilijat Luokka:Vuonna 1992 syntyneet Luokka:Elävät henkilöt
Avahi unicolor

Avahi unicolor on Madagaskarilla tavattava villaindri. Laji tunnetaan vain muutamien yksilöjen perusteella ja sen elintavoista luonnossa tiedetään vain vähän. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi. ==Taksonomia== Avahi unicolor kuvailtiin tieteelle vuonna 2000. Sen asema omana lajinaan on sittemmin todettu useissa eri tutkimuksissa. ==Koko ja ulkonäkö== Avahi unicolor on painoltaan noin 700–1 000 grammaa. Ruumiin pituus on 250–290 mm ja hännän pituus 310–360 mm. Turkki on kihara ja villainen. Ruumis ja pää ovat väritykseltään harmaanruskeat. Rinta, vatsa ja raajojen sisäpuoli ovat vaaleanharmaat. Naama on muuta ruumista vaaleampi. Naamassa on myös muuta karvoitusta lyhyempää ja suorempaa karvaa. Häntä on tumman harmaanruskea tai punertavanruskea. Hännän juurella on vaaleanruskea tai kermanvalkoinen kolmiomainen alue. Silmät ovat punaruskeat ja niiden ympärillä on mustat renkaat. ==Levinneisyys ja elinympäristö== Lajin levinneisyysalue ulottuu Sambiranojoelta pohjoisessa Manongarivon suojelualueen länsiosiin idässä ja Ampasindavan niemimaalle lännessä. Sitä tavataan muusta alueesta erillään myös Anaboranon metsässä. Levinneisyysalueen etelärajaa ei tunneta varmasti. Levinneisyysalueen koko on arviolta alle 2 434 km². Lajin elinympäristö käsittää alavien maiden kosteita trooppisia metsiä aina 1 600 metrin korkeuksille saakka. ==Elintavat== Avahi unicolor on yöeläin. Se tunnetaan vain muutaman yksilön perusteella, eikä sitä ole tutkittu luontaisessa elinympäristössään. Muutamien sen levinneisyysalueella tehtyjen tutkimuksien perusteella se on hyvin harvinainen ja hankala löytää luonnosta. Lienee todennäköistä, että sen elintavat muistuttaa sukulaislajia A. accodentalis. ==Uhat ja suojelu== Kansainvälinen luonnonsuojeluliitto IUCN on määritellyt lajin Avahi unicolor äärimmäisen uhanalaiseksi lajiksi. Viimeisen kolmen sukupolven tai noin 30 vuoden aikana kannan koon on arvioitu pienentyneen yli 80 %. Lajin pääasiallinen uhka on sen elinympäristön häviäminen. Sen asuttamia metsiä kaadetaan maatalouskäyttöä ja puuhiilen tuotantoa varten. Ampasindavan niemimaalla on myös kaivostoimintaa. Metsästyksen yleisyyttä ei tunneta. == Lähteet == Luokka:Indrit Luokka:Uhanalaiset nisäkkäät
Mlapin kieli

Mlap on Indonesiassa, Sentanijärven alueella, puhuttava nimboranilaisiin kieliin kuuluva kieli. Sen lähimpiä sukulaiskieliä ovat gresi ja kemtuik.. Kielellä on noin 300 puhujaa. Mlapin perussanastoa: Mlap Suomi kit käsi kiŋ veri undo koira kip tuli mab maa dwenti yö == Lähteet == Luokka:Nimboranilaiset kielet
Raya ja viimeinen lohikäärme

Raya ja viimeinen lohikäärme () on vuonna 2021 ensi-iltansa saanut Disneyn animaatioelokuva. Elokuva sijoittuu muinaiseen Aasiassa sijaitsevaan kuvitteelliseen Kumandran valtakuntaan, jossa yksinäinen soturi nimeltä Raya lähtee etsimään viimeistä jäljellä olevaa lohikäärmettä kukistaakseen Druun- nimiset hirviöt. Elokuva julkaistiin samaan aikaan elokuvateattereihin sekä Disney+-palveluun katsottavaksi Premier Access -lisämaksulla 5. maaliskuuta 2021.Welcome to the Kingdom of Kumandra. Raya and the Last Dragon is coming to theaters and on #DisneyPlus with Premier Access on March 5, 2021. Elokuvan oli alun perin tarkoitus saada ensi-iltansa ainoastaan teattereissa 25. marraskuuta 2020 ennen kuin ensi-iltaa siirrettiin koronaviruspandemian vuoksi. == Äänirooleissa == Alkuperäinen ääninäyttelijä Suomenkielinen ääninäyttelijä Rooli Kelly Marie Tran Maaria Nuoranne Raya Awkwafina Hanna Pakarinen Sisu Izaac Wang Leevi Ikävalko Boun Gemma Chan (aikuinen) Jona Xiao (nuori) Aksa Korttila (aikuinen) Jessina Lehto (nuori) Namaari Daniel Dae Kim Jari Salo Sydän-päällikkö Benja Benedict Wong Arttu Wiskari Tong Sandra Oh Matleena Kuusniemi Hammas-päällikkö Virana Thalia Tran Adeline Chétail Pikku Noi Lucille Soong Maija-Liisa Peuhu Dang Hu Alan Tudyk Bruno Magne Tuktuk Gordon Ip Jukka Nylund Mieskauppias 2 Dichen Lachman Jenny Pitkänen Kenraali Atitaya Patti Harrison Man Yau Häntä- päällikkö Jon Park Kari Leppälä Chai Sung Kang Osku Ärilä Dang Hai Sierra Katow Amy Burgess Kynsi-heimon naiskauppias Ross Butler Pelle Heikkilä Ranka- päällikkö François Chau Jukka Nylund Wahn Paul Yen Osku Ärilä Mieskauppias 1 Vertti Uusitalo, Senni Peltoniemi, Kari Starck ja Winston Hämäläinen Muissa rooleissa == Arvosteluja == Helsingin Sanomat Pekka Torvinen Hufvudstadsbladet Krister Uggledahl == Lähteet == == Aiheesta muualla == * Luokka:Vuoden 2021 yhdysvaltalaiset elokuvat Luokka:Disneyn animaatioelokuvat Luokka:Elokuvat lohikäärmeistä
Australian Grand Prix 2021

Australian Grand Prix 2021 oli Formula 1 -kaudelle suunniteltu osakilpailu, joka oli tarkoitus ajaa 21. marraskuuta Albert Parkin katuradalla Melbournessa Australiassa, mutta kilpailu lopulta peruutettiin heinäkuussa 2021. Kilpailu olisi ollut 84. Australian Grand Prix, 25. Albert Parkin radalla ajettu Formula 1 -osakilpailu. Kaudeksi rataa muutettiin leventämällä mutkia ja poistamalla shikaanit muutamasta mutkasta, jolloin arvion mukaan kierrosajat nopeutuvat viidellä sekunnilla. == Lähteet == Luokka:Australian Grand Prix Luokka:Osakilpailut Formula 1 -kaudella 2021 Luokka:Peruutetut urheilutapahtumat
Eksklusiivinen seurakuntaoppi

Eksklusiivinen eli poissulkeva seurakuntaoppi on vanhoillislestadiolaisessa ja esikoislestadiolaisuudessa herätysliikkeessä vallitseva oppi, jonka mukaan oma uskonyhteisö on Jumalan valtakunnan ainoa oikea edustaja maan päällä. Oppi kieltää pelastumisen mahdollisuuden muissa kristillisissä yhteisöissä kuin vanhoillislestadiolaisessa tai esikoislestadiolaisessa liikkeessä. Vanhoillis- ja esikoislestadiolaisuus eivät käsitä myöskään toisissaan olevan aitoa elävää uskoa. Usein oppi ymmärretään niin, että vanhoillis- tai esikoislestadiolaisuus samaistaa itsensä ja pelastuvien yhteisön.https://hulluinhuonelainen.com/2018/05/06/vanhoillislestadiolainen- seurakuntaoppi/ Liikkeet perustelevat näkemystään Raamatulla ja luterilaisen kirkon tunnustuskirjoilla. Opin mukaan vain kyseisen herätysliikkeen haaran jäsenen antama synninpäästö on pätevä ja kelpaa Jumalalle, ja ihminen voi pelastua ainoastaan Jumalan seurakunnan yhteydessä. Vanhoillislestadiolaisuus ja esikoislestadiolaisuus kumpikin käsittävät itsensä täksi Jumalan seurakunnaksi. Vastaavasti näissä liikkeissä käytetään ilmaisuja "uskovaiset" ja esikoislestadiolaisuudessa jopa "kristityt" viitattaessa vain omaan lestadiolaisuuden suuntaukseen. Vanhoillis- ja esikoislestadiolaisen opin mukaan luterilainen kirkko ei itsessään ole Kristuksen kirkko. Sitä pidetään lähinnä maallisena organisaationa. Vanhoillis- ja esikoislestadiolaisuus ei katso piirissään olevan vain oikean, vaan peräti ainoan kirkon. Vanhoillis- ja esikoislestadiolaisuus eivät tunnusta edes toisiaan eivätkä muita lestadiolaisuuden suuntia kuten rauhansanalaisuutta eivätkä elämänsanalaisuutta tähän kirkkoon kuuluviksi. Vain Jumalan seurakuntaan, omaan lestadiolaiseen suuntaukseen, kuuluvat ovat Kristuksen ruumis. Vain heidän keskuudessaan on mahdollista saada synnit anteeksi. Vain heidän yhteisönsä kautta johtaa tie iankaikkiseen elämään. Oppi herättää voimakkaita tunteita ja muut kristityt kokevat sen usein loukkaavaksi: ”Miten kehtaatte omia pelastuksen itsellenne? Eikö muka usko Jeesukseen riitä? Pitääkö sen lisäksi olla vanhoillislestadiolainen?” Tällainen kritiikki ei osu kuitenkaan maaliinsa: Vanhoillislestadiolainen ei tietenkään ajattele omivansa pelastusta vaan haluaisi kaikkien pelastuvan. Liikkeen piirissä uskotaan, että maissa, joissa vanhoillislestadiolaisuus merkittävästi vaikuttaa, pelastus ei ole mahdollinen liikkeen ulkopuolella, ei edes muissa lestadiolaisuuden suuntauksissa. Vanhoillislestadiolaisen ekklesiologian mukaan pelastuminen on mahdollista ainoastaan yhdessä pelastuksen yhteisössä, jota liikkeen julistuksessa kutsutaan useimmiten Jumalan valtakunnaksi. Vanhoillislestadiolaiset käyttävätkin usein pelkästä omasta liikkeestään puhuessaan muun muassa sanoja Jumalan valtakunta, Jumalan seurakunta, uskovaiset, Jumalan lapset, siioni, kristillisyytemme ja jopa elävä kristillisyys ja pelkkä kristillisyys.Jouko Talonen: Lestadiolaisuuden hajaannukset, luento 8.3.2000 – "SRK-vanhoillisuuden kanssa työyhteydessä olleesta ns. heidemannilaisuudesta ––" == Lähteet == Luokka:Vanhoillislestadiolaisuus Luokka:Kirkko-oppi
Karl Ast

Karl Ast, kirjailijanimi Karl Rumor, (19. helmikuuta 1886 Päevakeste t., Orava, Võrumaa, Viro – 9. heinäkuuta 1971 New York, YhdysvallatAst, Karl, Eesti biograafiline andmebaas ISIK, viitattu 11.12.2020 ) oli virolainen kirjailija ja poliitikko. Hän joutui Venäjän vallan aikana vuosiksi vankilaan ja oli sittemmin maanpakolaisena. Hän oli sosialidemokraattisen puolueen johtajia, valtiopäivien puhuja ja journalisti. Kaunokirjailijana Rumor on symbolismin sävyttämä naturalisti.Rumor, Karl. Tietosanakirja osa 11. Tietosanakirja-osakeyhtiö 1922 Ast oli kaksi kertaa sosialidemokraattisena ministerinä, lehdistöattasea Tukholmassa 1939–1940, Viron konsuli Rio de Janeirossa 1941–1958.Ast, Karl, Otavan Iso tietosanakirja, osa 1. Helsinki: Otava 1968 == Lähteet == Luokka:Virolaiset kirjailijat Luokka:Virolaiset poliitikot Luokka:Virolaiset diplomaatit Luokka:Vuonna 1886 syntyneet Luokka:Vuonna 1971 kuolleet Luokka:Amerikanvirolaiset henkilöt
Hilde

Hilde on naisen etunimi. Se on tanskalais-saksalainen muoto skandinaavisperäisestä Hilda-nimestä. Toisaalta Hilde voi olla myös lyhentymä Hilde-alkuisista tai hild-loppuisista nimistä, kuten Hildegardista tai Gunhildista. Digi- ja väestötietoviraston mukaan Hilde on vuoteen 2020 mennessä ollut Suomessa virallisena etunimenä 177 naisella. 1800-luvulta lähtien nimen käyttö on ollut tasaisen jatkuvaa. Etunimitilaston tietojen perusteella Hilde-nimeä on annettu lapsille erityisesti 2010-luvulla. Hildellä ei ole suomalaista, suomenruotsalaista eikä ortodoksista nimipäivää. Norjassa Hilden (ja Hildan) nimipäivä on 15. joulukuuta. ==Tunnettuja Hildejä== *Hilde Benjamin (1902–1989), saksalainen oikeustieteilijä ja poliitikko *Hilde Domin (1909–2006), saksalainen runoilija *Hildegard ”Hilde” Ephraim (1905–1940), natsivaltaa vastustanut saksalainen aktivisti *Hilde Fenne (s. 1993), norjalainen ampumahiihtäjä *Hilde Gerg (s. 1975), saksalainen alppihiihtäjä ja olympiavoittaja *Hilde Güden (1917–1988), itävaltalainen oopperalaulaja *Hilde Hagerup (s. 1976), norjalainen kirjailija *Hilde Holger (1905–2001), itävaltalais-englantilainen tanssija, tanssinopettaja, koreografi ja terapeutti *Hilde Frafjord Johnson (s. 1963), norjalainen diplomaatti ja poliitikko *Hilde Konetzni (1905–1980), itävaltalainen oopperalaulaja *Hilde Kramer (s. 1960), norjalainen professori, kuvataiteilija ja lastenkirjailija *Hilde Lauer (s. 1943), romanialainen meloja ja olympiamitalisti *Hilde Levi (1909–2003), saksalais-tanskalainen fyysikko *Hilde Mangold (1898–1924), saksalainen biologi *Hilde Gjermundshaug Pedersen (s. 1964), norjalainen maastohiihtäjä ja olympiamitalisti *Hildegard ”Hilde” Schrader (1910–1966), saksalainen uimari ja olympiavoittaja *Hilde Zimmermann (1920–2002), itävaltalainen vastarintataistelija ja aktivisti *Hilde Zadek (1917–2019), saksalainen oopperalaulaja *Hilde Østbø (s. 1974), norjalainen käsipalloilija ==Kuvitteellisia Hildejä== *Hilde Holm, päähenkilö Veikko Itkosen elokuvassa Rakastin sinua, Hilde (1954) ==Lähteet== Luokka:Etunimet
Charles Irénée Castel de Saint-Pierre

Charles Irénée Castel de Saint-Pierre eli abbé de Saint-Pierre (1658–1743) oli ranskalainen kirjailija. Hän on tunnettu ikuisen rauhan suunnittelijana ja yhteiskunnallisten uudistusten harrastajana. Hän oli syntynyt Saint-Pierre- Eglisessä Cherbourgin lähellä ja käytti siksi nimeä l’abbé de Saint- Pierre.Saint-Pierre, Charles Irénée Castel. Tietosanakirja osa 11. Tietosanakirja-osakeyhtiö 1922 Opiskeltuaan Pariisissa teologiaa, filosofiaa ja luonnontieteitä hän tuli papiksi ja sai hoviviran Orléansin herttuattaren hovipappina. Oltuaan sihteerinä läsnä Utrechtin rauhanneuvotteluissa 1712–1713 hän julkaisi 1713–1717 kolmiosaisen teoksen Projet de paix perpétuelle, jossa hän kehittelee Ranskan kuninkaan Henrik IV:n ja hänen ministerinsä Maximilien de Sullyn aatteita koko Euroopan laajuisen liittovaltion perustamisesta yleisen maailmanrauhan takaamiseksi. Saint-Pierreltä ilmestyi vuonna 1718 teos Discours sur la Polysynodie ou pluralité des conseils, jossa hän vaati Ranskan hallitusta uudistettavaksi perustamalla lukuisia valittavia neuvostoja, joista kukin hoitaisi yhtä hallinnonhaaraa. Koska hän teoksessaan oli arvostellut Ludvig XIV:tä, hänet erotettiin Ranskan akatemiasta, jonka jäseneksi hänet oli valittu 1695. Hän julkaisi kuitenkin vielä sen jälkeenkin lukuisia teoksia, joissa hän paheksui vallalla olevaa hallintojärjestelmää ja vaati yhteiskunnallisia uudistuksia. Näitä kirjoituksia on koottu 17-osaiseen teossarjaan Ouvrages politiques (eli Ouvrages de morale et de politique), joka ilmestyi 1729–1741. == Lähteet == ==Aiheesta muualla== * Charles Irénée Castel de Saint-Pierre, Académie française Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1658 syntyneet Luokka:Vuonna 1743 kuolleet
Rancho Santa Margarita

Rancho Santa Margarita on kaupunki Orangen piirikunnassa, Kalifornian osavaltiossa Yhdysvalloissa. Sen väkiluku oli vuoden väestönlaskennassa 47 896. Kaupunki perustettiin 1. tammikuuta 2000. Rancho Santa Margaritan pormestarina toimii Brad McGirr. == Väestö == Kaupungin asukkaista 77,10 prosenttia on valkoisia, 10,69 prosenttia aasialaisia, 2,95 prosenttia afroamerikkalaisia ja 0,85 prosenttia intiaaneja. 8,46 prosenttia asukkaista eivät ole Yhdysvaltain kansalaisia. Kaupungin väestön keski-ikä on 37,6 vuotta. ==Kuvia kaupungista== Tiedosto:20131208-0533 RSM.JPG|Kaupungintalo. Tiedosto:Rancho Santa Margarita California photo D Ramey Logan.jpg|Ilmakuva kaupungista Tiedosto:20131208-0531 RSM.JPG|Rancho Santa Margaritan kirjasto. ==Lähteet== ==Aiheesta muualla== * Kaupungin kotisivut Luokka:Kalifornian kaupungit Luokka:Orangen piirikunta (Kalifornia)
Konstantin Štšerbakov

Konstantin Aleksandrovitš Štšerbakov (; s. 11. kesäkuuta 1963 Barnaul) on venäläis-sveitsiläinen pianisti.Konstantin Scherbakov AllMusicScherbakov, Konstantin, 1963- LC Name Authority File (LCNAF) Štšerbakov opiskeli Moskovan konservatoriossa Lev Naumovin johdolla. Hän voitti vuonna 1983 ensimmäisen kansainvälisen Rahmaninov-pianokilpailun Sergei Rahmaninovin neljännellä pianokonsertolla. Štšerbakov piti Neuvostoliitossa satoja konserttejaPianist Konstantin Scherbakov biography Konstantin Scherbakov ja teki ensimmäisen merkittävän esiintymisensä ulkomailla Asolon kamarimusiikkifestivaalilla Italiassa vuonna 1990. Siellä hän esitti kaikki Rahmaninovin pianolle säveltämät teokset neljässä illassa. Heti tämän jälkeen Štšerbakov sai kiinnityksiä Länsi-Eurooppaan. Štšerbakov muutti vuonna 1992 Sveitsiin. Vuodesta 1992 lähtien hän on tehnyt lukuisia levytyksiä enimmäkseen Naxokselle. Hän on esiintynyt eri puolilla maailmaa, kuten lukuisissa Euroopan maissa, Singaporessa, Libanonissa, Yhdysvalloissa ja Uudessa-Seelannissa. Kapellimestareita, joiden johdolla Štšerbakov on esiintynyt, ovat olleet Christian Thielemann, Juri Simonov, Rudolf Baršai, Nello Santi, Kirill Petrenko, Christian Mandeal, Aldo Ceccato ja Andrei Boreiko. Säveltäjiä, joiden teoksia hän on levyttänyt, ovat olleet Dmitri Šostakovitš, Nikolai Medtner, Ottorino Respighi, Pjotr Tšaikovski, Aleksandr Skrjabin, Sergei Rahmaninov, Sergei Ljapunov, Domenico Scarlatti, Ludwig van Beethoven, Modest Mussorgski, Sergei Prokofjev ja Leopold Godowsky. Levytettyjen teosten joukossa ovat Franz Lisztin transkriptiot kaikista Beethovenin sinfonioista. Štšerbakov on pitänyt säännöllisesti mestarikursseja ja ollut tuomarina monissa kansainvälisissä kilpailuissa, kuten ARD-kilpailussa (München) ja Busoni-pianokilpailussa (Bolzano). Vuonna 1998 hänestä tuli Zürichin taiteiden yliopiston professori. Hänen oppilaisiinsa on kuulunut Julianna Avdejeva. == Lähteet == Luokka:Venäläiset pianistit Luokka:Sveitsiläiset pianistit Luokka:Vuonna 1963 syntyneet Luokka:Elävät henkilöt
Levyviiksihai

Levyviiksihai (Pseudoginglymostoma brevicaudatum) on viiksihaihin kuuluva kalalaji. Lajia tavataan uhanalaisena itäisen Afrikan rannikkoalueilta. ==Koko ja ulkonäkö== Levyviiksihai voi kasvaa suurimmillaan 75 cm pitkäksi ja koiras on hieman naarasta kookkaampi. Väriltään se on selästään tumman ruskea ja vatsastaan vaalea. Pää on leveä ja litteähkö. Kuonossa on lyhyet viikset. Levyviiksihain rinta- ja vatsaevät ovat kolmiomaiset ja selkäevät sijaitsevat ruumiin takaosassa. Lajin pyrstö on melamainen. ==Levinneisyys ja elintavat== Levyviiksihaita tavataan rannikkoalueilta Keniasta Tansaniaan ja Madagaskarin ympäristöstä sekä mahdollisesti myös Mauritiukselta ja Seychelleiltä. Levyviiksihai elää koralliriutoilla ja liikkuu usein lähellä pohjaa. Sen elintavat ovat huonosti tunnettuja ja se on todennäköisesti yöaktiivinen. Ravintoa ovat kalat, äyriäiset ja nilviäiset. Kala on todennäköisesti ovipaarinen. Levyviiksihai oli yleinen vielä 1970-luvulla, mutta sen kanta on vähentynyt voimakkaasti. Kantaa uhkaa kalastus muun muassa verkoilla, pitkällä siimalla ja trooleilla sekä koralliriuttojen häviäminen. Laji luokitellaan äärimmäisen uhanalaiseksi. Levyviiksihai voi menestyä yleisöakvaarioissa, mutta sitä pidetään niissä harvoin. ==Lähteet== Luokka:Hait Luokka:Uhanalaiset kalat
Al-Mu’tasim

Abū Isḥāq Muḥammad ibn Hārūn al-Rashīd (; 796 – 842) tunnetaan paremmin hallitsijanimellään al-Muʿtaṣim bi-llāh (). Abbasidikalifina hän hallitsi vuodet 833–842 eli kuolemaansa asti. Al-Mu'tasimin edeltäjä ja velipuoli oli kalifi al-Mamun. Tämä oli aloittanut Khorasanista värvätyn armeijansa eli ”dynastian poikien” korvaamisen turkkilaisperäisellä orja-armeijalla luodakseen itselleen enemmän liikkumavaraa ja päästäkseen eroon klaanien vaikutusvallasta. Syyrian kuvernöörinä al-Mu'tasim jatkoi tätä toimintaa ja loi oman turkkilaisarmeijansa. Kun al-Mamun odottamatta kuoli sotaretkellä vuonna 833, al-Mu'tasim onnistui syrjäyttämään kalifin pojan ja veljenpoikansa al-Abbasin. Bennison, 2011, s. 36–37Kennedy, 2004, s. 213–215 Al-Mamun siirsi pääkaupunkinsa vuonna 836 Bagdadista sadan kilometrin päähän Samarraan erilleen Bagdadin valtapelistä, johon armeijan lisäksi osallistui persialainen hallintoeliitti. == Lähteet == * * === Viitteet === Luokka:Kalifit
Malesian laivasto

Malesian laivasto on Malesian asevoimien merisodankäynnistä vastaava puolustushaara, joka perustettiin vuonna 1934. Laivasto valvoo Malesian merialueita, turvaa merellisiä etuja ja puolustaa Malesiaa mereltä tulevilta hyökkäyksiltä. == Lähteet == == Aiheesta muualla == *
M20 (ohjus)

M20 eli MSBS M20 (ransk. Mer-Sol-Balistique-Strategique) on ranskalainen ballistinen SLBM- ydinohjus. Se otettiin käyttöön vuonna 1977, ja käyttöönoton valmistelut alkoivat vuonna 1976. Ohjus on yksikärkinen ja sen kantama oli 3 000 kilometriä. http://www.astronautix.com/m/msbsm20.html Viitattu 15.12.2020. Lämpöydintaistelukärjen tuhovoima oli 1,2 megatonnia, joka on sama kuin SSBS S-3:ssa (toisiaan vastaava ydinlataus).https://nuclearweaponarchive.org/France/FranceArsenalDev.html Viitattu 11.12.2020. Kiinteätä ajoainetta käyttänyt kantoraketti oli kaksivaiheinen. Ohjuksen valmistaja on Aérospatiale.https://fas.org/nuke/guide/france/slbm/m-20.htm Viitattu 11.12.2020. Inertiaalinen ohjausjärjestelmä toi 1 km osumatarkkuuden (CEP).https://web.archive.org/web/20070704184409/http://web.ukonline.co.uk/aj.cashmore/.weapons/france/.slbm.html Viitattu 11.12.2020. Ohjusasetta käytettiin Redoutable-luokan ydinsukellusveneistä: SNLE (Sous-marin Nucléaire Lanceur d'Engins), joita Ranskan laivastolla oli 6 kappaletta. Tämä ohjusveneen tyyppi vedettiin palveluksesta vuonna 1991. MSBS M20-ohjuksen läpimitta oli 1,5 metriä ja pituus 10,4 metriä. Laukaisupainon omamassa oli 20 000 kg. Arviolta 100 ohjusyksilöä valmistui. Ohjustyyppi oli edeltäjiään huomattavasti pidempään aktiivissa asekäytössä, eli 14 vuoden verran. M20:n TN60 -ydinkärki ei käyttänyt niin kutsuttuja harhautusmaaleja penetraatioapuinaan, mutta sen seuraaja, monikärkinen MIRV-tyypin M4 niitä käytti. TN61:n apuaseistukseen kuuluivat myös, hyökkäyskohteen puolustuksen läpäisyä parantavat penetrointiavut. M20:ta edelsivät M1 (1971 - 1974) ja M2 (1974 - 1978) -ydinohjustyypit. ==Lähteet== *https://fas.org/nuke/guide/france/slbm/m-20.htm *https://www.globalsecurity.org/wmd/world/france/nuke.htm *https://missilethreat.csis.org/missile/m45/ *https://nuclearweaponarchive.org/France/FranceArsenalDev.html *http://www.astronautix.com/m/msbsm20.html *http://www.russianspaceweb.com/msbs.html *https://web.archive.org/web/20070704184409/http://web.ukonline.co.uk/aj.cashmore/.weapons/france/.slbm.html ===Viitteet=== Luokka:Ranskan ydinaseet Luokka:Ranskalaiset ohjukset
Aslög

Aslög on pohjoismainen naisen etunimi. Se on muinaisskandinaavista perua. Nimen osien on sanottu merkitsevän ’jumalaa’ ja ’liittoa’; toisen tulkinnan mukaan nimeen sisältyy sana ’viaton, puhdas’. Digi- ja väestötietoviraston mukaan Aslög on vuoteen 2020 mennessä ollut Suomessa virallisena nimenä noin 70–80 naisella. Sitä esiintyy etunimenä myös Ruotsissa, mutta siellä tavallisempi nimiasu on Åslög. Suomessa Åslög-muotoa ei ole etunimitilaston tietojen perusteella käytetty lainkaan.Nimipalvelu: Etunimitilasto (hakusana ”Åslög”) 7.12.2020. Viitattu 11.12.2020. ==Nimipäivät== Suomenruotsalaisessa almanakassa Aslögin nimipäivä oli alun perin 3. toukokuuta, mutta nykyään se on 13. kesäkuuta. Nimiasu Åslög esiintyi Aslögin rinnalla suomenruotsalaisessa kalenterissa vuosina 1973–1994.Vilkuna 2007, s. 49, 256. Ruotsin almanakassa Åslögillä on nimipäivä 12. syyskuuta. ==Kuvitteellisia Aslögejä== *Aslög (), pohjoismaisessa mytologiassa esiintyvä hahmo; islantilaistarun mukaan Sigurd Fafnesbanen tytär ja Ragnar Lodbrokin puoliso ==Lähteet== Luokka:Etunimet
Erityinen pappeus

Erityinen pappeus on kristillinen oppi, jolla tarkoitetaan papiksi vihkimistä. , Aamenesta öylättiin – kirkon sanasto evl.fi Luterilaisessa kirkossa papin virka on sanan julistamista ja sakramenttien jakamista varten. , Aamenesta öylättiin – kirkon sanasto evl.fi, Kirkkolaki Yleinen pappeus sen sijaan on Martin Lutherin reformaatiossa muotoilema oppi siitä, että jokainen kastettu ja uskova on olemuksellisesti pappi, vaikka ei hoidakaan erityistä papin virkaa. Jokaisella on oikeus lukea Raamattua, rukoilla, suorittaa hätäkaste ja julistaa armoa ja anteeksiantoa. Luther pyrki näin painottamaan yksilön asemaa ja maallikon roolia erotuksena katolisen kirkon ajatukselle siitä, että ihmisen ja Jumalan välille käytettiin välittäjinä pappeja tai pyhimyksiä. Jokainen voi itse lähestyä Jumalaa rukoilemalla. Pappeus on yksi kutsumus muiden joukossa, ja kaikki rehellinen työ on samanarvoista Jumalan palvelemista.Airaksinen Tiina, Mikkola Kati, Suokko Eija: "Valo II Maailmanlaajuinen kristinusko" Otava, 2017, sivut 54-67. ==Lähteet== Luokka:Kristilliset käsitteet Luokka:Kristillinen papisto
Anton Johan Thermén

Anton Johan Thermén (12. joulukuuta 1819 Hämeenlinna – 7. joulukuuta 1883 Hämeenlinna) oli suomalainen juristi, pormestari ja valtiopäivämies. Therménin vanhemmat olivat kauppias, kauppaneuvos Carl Thermén (k. 1843) ja Vilhelmina Kjöllerfeldt. Thermén tuli ylioppilaaksi 1828 ja suoritti tuomarintutkinnon 1842. Hän sai varatuomarin arvon 1846. Thermén oli Turun hovioikeuden ylimääräinen notaari vuodesta 1843 ja Hämeenlinnan pormestari vuodesta 1847, mutta vanhoilla päivillään tehtävästä virkavapaa. Hän oli porvarisäädyssä Hämeenlinnan edustaja valtiopäivillä 1863–1864, joilla hänet valittiin talous- ja toimitusvaliokuntien jäseneksi.Yrjö Kotivuori, Ylioppilasmatrikkeli 1640–1852: Anton Johan Thermén. Verkkojulkaisu 2005. Viitattu 11.12.2020. ==Lähteet== Luokka: Suomalaiset juristit Luokka: Hämeenlinnan pormestarit ja kaupunginjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1819 syntyneet Luokka:Vuonna 1883 kuolleet
Sergio Gallo

Sergio Gallo on brasilialaissyntyinen pianisti.Sergio Gallo Naxos Gallo teki 1980-luvun lopussa ja 1990-luvun alussa opintosuorituksia Pariisissa ja Budapestissa. Hän sai musiikin maisterin arvon (1994) ja taiteilijadiplomin (1995) Cincinnatin yliopistosta sekä musiikin tohtorin arvon Kalifornian yliopistosta, Santa Barbarasta (1998). Hän on erikoistunut muiden muassa Franz Lisztin, Robert Schumannin, Adolf von Henseltin, Johannes Brahmsin, Frédéric Chopinin ja brasilialaissäveltäjien teoksiin.Sergio Gallo Quartz Music Gallo voitti São Paulon valtionsinfoniaorkesterin Santa Barbaran yliopisto- orkesterin konserttokilpailut.Sergio Gallo, Concert Pianist Sergio Gallo Hän teki debyyttinsä Brasilian kansallisessa radiossa vuonna 1986 São Paulon Rádio Cultura Brasilissa ja eurooppalaisen radiodebyyttinsä Radio Francelle vuonna 1988. Gallo on esiintynyt Yhdysvaltain ja Brasilian ohella esimerkiksi Turkissa, Saksassa, Norjassa, Ruotsissa, Serbiassa, Portugalissa, Korean niemimaalla, Taiwanissa, Kanadassa ja Kiinassa. Levytyksiä hän on tehnyt Eroicalle, Naxokselle, Grand Pianolle ja Quartzille. Vuonna 2011 Gallo sai Global Music Awardsin Award of Excellencen levytyksellään Mostly Villa-Lobos: 20th Century Pinao Music from the Americas. Gallo on Steinway-taiteilija. Hän asuu Yhdysvalloissa, jossa toimii pianonsoiton professorina Georgian osavaltionyliopistossa, Atlantassa. Hän on opettanut myös Rocky Ridge Music Academyssa Coloradossa. == Lähteet == Luokka:Brasilialaiset pianistit Luokka:Syntymävuosi puuttuu Luokka:Elävät henkilöt
Hypersplenismi

Hypersplenismi tarkoittaa yliaktiivista pernan toimintaa. Hypersplenismin syihin kuuluvat maksakirroosi, lymfooma, malaria, tuberkuloosi ja erilaiset sidekudos- ja tulehdustaudit. Hypersplenismi voi aiheuttaa pernan suurenemista, verisolujen pitoisuuden laskua, ennenaikaista täyteläisyyden tunnetta ja vasemmanpuolista vatsakipua sekä lisätä infektioherkkyyttä. == Lähteet == Luokka:Hematologia
Frans Henrik Bergroth

Frans Henrik Bergroth (1. joulukuuta 1817 Kuorevesi – 9. elokuuta 1881 Keuruu) oli suomalainen pappi ja valtiopäivämies. Bergrothin vanhemmat olivat kirkkoherra Karl Henrik Bergroth ja Katarina Sofia Polviander ja puoliso vuodesta 1843 Hilda Elisabet Fabritius (k. 1882). Bergroth tuli ylioppilaaksi 1838 ja vihittiin papiksi 1840. Varapastorin arvon hän sai 1854 ja rovastin arvon 1873. Bergroth toimi pappina Ruovedellä, Längelmäellä ja Pihlajavedellä. Tehtaansaarnaaja Tampereella hän oli 1846 ja Keuruun pitäjänapulainen vuodesta 1847. Keuruun kirkkoherraksi Bergroth tuli 1867. Hän oli pappissäädyssä edustaja valtiopäivillä 1877.Yrjö Kotivuori, Ylioppilasmatrikkeli 1640–1852: Nils Jakob Juselius. Verkkojulkaisu 2005. (Viitattu 10.12.2020) Bergrothin lapsia olivat pappi, rehtori ja valtiopäivämies Adiel Bergroth sekä opettaja Fanny Söderström. ==Lähteet== Luokka: Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1817 syntyneet Luokka:Vuonna 1881 kuolleet
Pulvis et umbra sumus

Pulvis et umbra sumus on latinaa ja tarkoittaa "Olemme tomua ja varjoa". == Alkuperä == Ilmaisu on peräisin Horatiuksen oodista, missä hän kertoo, että luonto herää henkiin kevään tullen, mutta ihminen ei kuoltuaan palaa takaisin.Kivimäki, 2008, s. 226 Latinaksi: Damna tamen celeres reparant caelestia lunae: nos, ubi decidimus quo pius Aeneas, quo Tullus dives et Ancus, pulvis et umbra sumus. Suomeksi: Kuut kuitenkin korjaavat nopeasti taivaan vauriot: me, kun menemme sinne, missä hurskas Aeneas, missä rikkaat Tullus ja Ancus ovat, olemme pölyä ja varjoa. == Merkitys == Mietelmä kuvaa ihmisen merkityksettömyyttä maailmassa tai hänen katoavaisuuttaan. == Lähteet == * === Viitteet === Luokka:Latinankieliset fraasit Luokka:Lentävät lauseet Luokka:Tunnuslauseet
Schrowe

Schrowe on muun muassa seuraavien suomalaisten henkilöiden sukunimi: * J. G. von Schrowe (1864–1925), lääkäri ja valtiopäiväedustaja, Johan Henrik von Schrowen poika * Johan Henrik von Schrowe (1825–1904), nimismies ja valtiopäiväedustaja * Mauno von Schrowe (1896–1955), eversti, Johan Henrik von Schrowen pojanpoika * Uno von Schrowe (1853–1886), runoilija, toimittaja, opettaja ja valtiopäiväedustaja, Johan Henrik von Schrowen poika * Viivi von Schrowe-Kallio (1892–1973), taidemaalari
Janette Fishell

Janette Fishell on yhdysvaltalainen urkuri ja säveltäjä.Her Story 2015 News at IUJanette Fishell Naxos Fishell syntyi ja varttui Indianan Rushvillessä. Hän aloitti pianotunneilla käymisen 5-vuotiaana ja siirtyi urkutunteihin 12-vuotiaana. Fishell sai musiikin kandidaatin (1981) ja maisterin (1982) arvot Indianan yliopistosta. Musiikin tohtoriksi hän väitteli Northwestern Universityssa vuonna 1988.Janette Fishell Jacobs School of Music Fishellin opettajien joukossa olivat Wilma Jensen ja Wolfgang Rübsam. Fishell sai myös lisäopetusta Saksassa Ludger Lohmannilta.Janette Fishell Janette Fishell Fishell on työskennellyt resitalistina ja kirkkomuusikkona episkopaalikirkoissa Indianapolisissa sekä Pohjois-Carolinan Greenvillessä. Hän piti 2010-luvulla 21:n konsertin hankkeen, jossa esitti kaikki Johann Sebastian Bachin urkuteokset. Lisäksi hän on tehnyt useita esiintymismatkoja Eurooppaan. Bachin ja Marcel Duprén teosten ohella Fishell on levyttänyt musiikkia esimerkiksi Petr Ebeniltä ja Ludwig van Beethovenilta. Ebenin urkumusiikki oli hänen väitöskirjansa aihe. Duo-ohjelmistoa Fishell on tulkinnut Colin Andrewsin kanssa. Fishell on muiden töidensä ohella toiminut urkuprofessorina ja urkujensoiton laitoksen johtajana Indianan yliopiston Jacobs School of Musicissa. Aiemmin hän oli Itä-Carolinan yliopiston musiikkikoulun professori. Fishellin omia kuoro- ja urkusävellyksiä on julkaistu. == Lähteet == Luokka:Yhdysvaltalaiset urkurit Luokka:Syntymävuosi puuttuu Luokka:Elävät henkilöt
Karl Fredrik Munck

Karl Fredrik Munck (13. maaliskuuta 1819 – 16. kesäkuuta 1900 Karkku) oli suomalainen juristi ja moninkertainen valtiopäivämies. Munckin vanhemmat olivat kersantti Johan Fredrik Munck ja Katarina Henriksdotter Porri ja puolisot vuodesta 1848 Charlotta Vilhelmina Peron (k. 1853) ja vuodesta 1858 Augusta Eleonora Lovisa Björkstén (k. 1911). Munck tuli ylioppilaaksi 1838 ja suoritti tuomarintutkinnon 1843. Varatuomarin arvon hän sai 1845. Munck oli Turun hovioikeuden kanslisti vuodesta 1851, kirjaaja vuodesta 1854, ylimääräinen viskaali vuodesta 1855, notaari vuodesta 1857, varakanneviskaali vuodesta 1859, kanneviskaali vuodesta 1861 ja asessori vuodesta 1863. Raaseporin itäisen tuomiokunnan tuomariksi hän tuli 1868, Ylä-Satakunnan alisen tuomiokunnan tuomariksi 1874 ja Tyrvään tuomiokunnan tuomariksi 1885. Munck sai hovioikeudenneuvoksen arvonimen 1877. Hän oli valtiopäiväedustaja aatelissäädyssä 1863–1864, 1872, 1877–1878, 1882, 1885, 1888, 1891, 1894 ja 1899. Hän oli kuollessaan vanhin Suomen elossa olleista lakimiehistä. Yrjö Kotivuori, Ylioppilasmatrikkeli 1640–1852: Karl Fredrik Munck. Verkkojulkaisu 2005. Viitattu 11.12.2020.Kuolleita. Päivälehti, 17.6.1900, s. 3. Asianajaja, valtiopäivämies Carl Gustaf Munck oli Karl Fredrik Munckin poika. ==Lähteet== Luokka:Suomalaiset tuomarit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1819 syntyneet Luokka:Vuonna 1900 kuolleet
Carl Petersson

Carl Petersson (s. 1981 Lund) on ruotsalainen pianisti.Carl Petersson Naxos Petersson aloitti pianonsoiton 15-vuotiaana ja opiskeli Tanskan kuninkaallisessa musiikkikonservatoriossa Kööpenhaminassa José Riberan johdolla. Mestarikursseilla hän on saanut opetusta Pnina Salzmanilta, Viktor Dereviankolta ja Emanuel Krasovskylta. Vuonna 2013 Petersson sai filosofian tohtorin arvon Krakovan musiikkiakatemiasta, jossa hän on toiminut Mariola Cieniawan opetusavustajana. Hän on itse luennoinut lukuisissa korkeakouluissa Ruotsissa ja ulkomailla. Petersson on esiintynyt kansainvälisesti ja soittanut sellaisten kapellimestarien kuin JoAnn Fallettan, Jiří Stárekin sekä Niklas Willénin kanssa. Hän on tehnyt useita levytyksiä. == Lähteet == Luokka:Ruotsalaiset pianistit Luokka:Vuonna 1981 syntyneet Luokka:Elävät henkilöt
Puer robustus sed malitiosus

Puer robustus sed malitiosus on latinankielinen ilmaisu, joka tarkoittaa "roteva, mutta huonotapainen poika". Lause on peräisin Thomas Hobbesin (1588–1679) kirjasta De Cive. Hobbes neuvoi absoluuttista monarkiaa pitämään kurissa kansaa, joka oli "puer robustus sed malitiosus". Sosialismin teoreetikot Marx ja Engels lainasivat joitakin kertoja Hobbesin sanontaa.Thomä 2019 Vuonna 1847 Karl Marx käytti ilmaisua tarkoittamaan Preussin proletariaattia.Marx 20014, s. 123 Friedrich Engels (1820–1895) käytti sitä vuonna 1880 kirjoitussarjassaan Sosialismin kehitys utopiasta tieteeksi. Hän viittasi "rotevalla, mutta huonotapaisella pojalla" Englannin työväenluokkaan, jonka kumouksellinen liikehdintä chartismin merkeissä alkoi herättää levottomuutta porvariston keskuudessa. Engels, 1970 Saksalainen filosofian professori Dieter Thomä kirjoitti vuonna 2016 teoksen Puer robustus, Eine Philosophie des Störenfrieds. Teos on käännetty englanniksi.Thomä 2016 == Lähteet == * * * * === Viitteet === Luokka:Latinankieliset fraasit Luokka:Lentävät lauseet
Downing Streetin kranaatinheitinhyökkäys

Downing Street 10:tä kohti ammuttiin kolme improvisoidun kranaatinheittimen ammusta 7. helmikuuta 1991, jolloin pääministeri John Major oli kokoustamassa hallituksensa kanssa. Räjähdys ei onnistunut särkemään luodinkestäviä ikkunoita. IRA otti vastuun iskusta. == Räjähdykset == Iskun aikaan 7. helmikuuta 1991 pääministeri John Major virka-asunnossaan oli johtamassa kokousta Persianlahden sodasta kun yksi kolmesta ammuksesta räjähti puutarhassa. Pommit painoivat 140 paunaa ja niissä oli 40 paunaa Semtexiä. Paikalla olleet suojautuivat pöydän alle. Pääministerin ehdotuksesta he siirtyivät pian Cobra room -nimellä tunnettuun maanalaiseen suojatilaan. IRA oli käyttänyt vastaavan tyyppistä kotitekoista asetta aiemmin Newryn poliisiasemalle Pohjois-Irlannissa, mutta ei Englannissa. Kaksi muuta pommia putosivat läheiseen puistoon. Välittömästi hyökkäyksen jälkeen poliisi eristi Lontoon keskustan. Terrorisminvastaisen yksikön päällikön George Churchill- Colemanin mukaan isku oli "uskalias, hyvin suunniteltu mutta huonosti toteutettu". Hän totesi pakettiauton, josta ammukset laukaistiin, olleen paikalla korkeintaan pari minuuttia. Iskun jälkeen auto syttyi tuleen. == Lähteet == Luokka:City of Westminster Luokka:Terrori-iskut Lontoossa Luokka:Vuoden 1991 rikokset Luokka:1990-luvun terrori-iskut
Ingrid Ragnvaldsdotter

Ingrid Ragnvaldsdotter (, , k. 1170) oli Norjan kuningatar. Hän oli ruotsalaisen kuninkaanpojan Ragnvald Ingessonin tytär. Ingrid naitettiin aluksi Tanskan prinssin Henrik Skadelårin kanssa, mutta tämä kuoli jo 1134. Samana vuonna Ingrid meni naimisiin Norjan kuninkaan Harald Gillen kanssa, jonka kanssa hän sai pojan, sittemmin kuninkaaksi nousseen Inge Koukkuselän. Haraldin kuoleman jälkeen hän meni naimisiin lendmanni Ottar Birtingin kanssa. Ottar murhattiin vuonna 1146, minkä jälkeen Ingrid avioitui lendmanni Arne på Ståreimin kanssa. Arnen kanssa Ingrid sai pojan, Nikolas Arnessonin, josta tuli sittemmin Oslon piispa ja baglien puolueen johtaja. == Lähteet == Luokka:Norjan hallitsijat Luokka:Syntymävuosi tuntematon Luokka:Vuonna 1170 kuolleet